open-index/open-wikipedia-markdown huggingface dataset:
Σοφία Φρειδερίκη του Μεκλεμβούργου-Σβερίν

Η **Σοφία Φρειδερίκη** (γερμ. *Sophia Friederika*, 24 Αυγούστου 1758 - 29 Νοεμβρίου 1794) του Οίκου του Μεκλεμβούργου ήταν πριγκίπισσα του Μεκλεμβούργου-Σβερίν και με το γάμο της έγινε πριγκίπισσα διαδόχου της Δανίας.

## Βιογραφία
Ήταν η μόνη κόρη του Λουδοβίκου του Μεκλεμβούργου-Σβερίν και της Καρλόττας Σοφίας, κόρης του Φραγκίσκου Ιωσία της Σαξονίας-Κοβούργου-Ζάαλφελντ.

Το 1774 παντρεύτηκε το Φρειδερίκο, Διάδοχο Πρίγκιπα της Δανίας. Απέκτησαν επτά παιδιά, εκ των οποίων επιβίωσαν τα τέσσερα.

Απεβίωσε σε ηλικία 36 ετών στο Παλάτι Σόργκενφρι στο Κόνγκενς Λύνγκμπυ και ενταφιάστηκε στον Καθεδρικό Ναό του Ρόσκιλε.

## Οικογένεια
Παντρεύτηκε το 1774 το Φρειδερίκο, Διάδοχο Πρίγκιπα της Δανίας, και είχε επτά τέκνα:
* θνησιγενής κόρη (19 Σεπτεμβρίου 1781).
* θνησιγενής κόρη (17 Φεβρουαρίου 1783).
* Ιουλιανή Μαρία (2 Μαΐου - 28 Οκτωβρίου 1784).
* Χριστιανός Η΄ (1786 - 1848), Βασιλιάς της Δανίας και της Νορβηγίας. Γιος του ήταν ο:
** Φρειδερίκος Ζ΄ (1808 - 1863), τελευταίος άρρην απόγονος του κύριου κλάδου του Ολδεμβούργου.
* Ιουλιανή Σοφία (1788 - 1850), παντρεύτηκε το Γουλιέλμο της Έσσης-Φίλιππσταλ-Μπάρχφελτ.
* Καρλόττα (1789 - 1864), παντρεύτηκε το Γουλιέλμο της Έσσης-Κάσσελ. Κόρη της ήταν η:
** Λουίζα (1817 - 1898), Διάδοχος, παντρεύτηκε το Χριστιανό Θ΄ της Δανίας.
* Φερδινάνδος (1792 - 1863), Διάδοχος της Δανίας.

## Πρόγονοι

## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 83.

Κατηγορία:Οίκος του Μεκλεμβούργου
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Robin Williams: Come Inside My Mind

Το ***Robin Williams: Come Inside My Mind*** είναι ντοκιμαντέρ του 2018, του οποίου σκηνοθέτης και παραγωγός είναι η Βρετανίδα σκηνοθέτης Μαρίνα Ζένοβιτς. Το ντοκιμαντέρ αναφέρεται στη ζωή και το έργο του Ρόμπιν Ουίλιαμς, ο οποίος πέθανε το 2014.  Είναι παραγωγή του HBO και περιέχει συνεντεύξεις με τους Γούπι Γκόλντμπεργκ, Ντέιβιντ Λέτερμαν, Μπίλι Κρίσταλ, μεταξύ άλλων. Περιέχει λήψεις και βίντεο από τις συνήθειες του Ουίλιαμς. 

Το ντοκιμαντέρ προβλήθηκε στο Φεστιβάλ Κινηματογράφου Σάντανς το 2018. Προβλήθηκε και στο Φεστιβάλ Κινηματογράφου του Ναντάκετ και μεταδόθηκε για πρώτη φορά στο HBO στις 16 Ιουλίου 2018. 

## Παραπομπές


## Εξωτερικοί σύνδεσμοι
* 

Κατηγορία:Ταινίες σχετικά με την παιδική σεξουαλική κακοποίηση
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2010
Κατηγορία:Βρετανικά ντοκιμαντέρ
Κατηγορία:Ταινίες του 2018
Κατηγορία:Pages with unreviewed translations
Καρλόττα Φρειδερίκη του Μεκλεμβούργου-Σβερίν

Η **Καρλόττα Φρειδερίκη** (γερμ. *Karlota Friederike*, 4 Δεκεμβρίου 1784 - 13 Ιουλίου 1840) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου-Σβερίν και με τον γάμο της έγινε πριγκίπισσα διαδόχου της Δανίας.

## Βιογραφία
Ήταν η δεύτερη κόρη του Φρειδερίκου Φραγκίσκου Α΄ του Μεκλεμβούργου-Σβερίν και της Λουίζας των Βέττιν, κόρης του Ιωάννη Αυγούστου της Σαξονίας-Γόθας-Αλτεμβούργου.

## Οικογένεια
Παντρεύτηκε το 1806 τον Χριστιανό Η΄, τότε διάδοχο, της Δανίας και είχε τέκνα:
* Χριστιανός-Φρειδερίκος 1807.
*Φρειδερίκος Ζ΄ 1808-1863, βασιλιάς της Δανίας.

Η Καρλόττα Φρειδερίκη κατηγορήθηκε για μοιχεία και ο γάμος λύθηκε το 1810. Το 1815 ο Χριστιανός έκανε δεύτερο γάμο (με την κόρη της εξαδέλφης του), χωρίς να αποκτήσει απογόνους και το 1839 έγινε βασιλιάς της Δανίας.

## Πρόγονοι

## Παραπομπές


## Πηγές
* Rodari, Paolo (11 July 2019). "Caso Orlandi, il fratello Pietro: "Tombe aperte e trovate vuote: incredibile"". La Repubblica (in Italian). Rome. Retrieved 11 July 2019.
* Reynolds, James (11 July 2019). "Emanuela Orlandi search: Empty tombs fail to solve Vatican mystery". BBC News. Vatican City. Retrieved 11 July 2019.
* Bramsen, Bo, "Ferdinand og Caroline", Politikens Förlag, Köpenhamn 1969

Κατηγορία:Οίκος του Μεκλεμβούργου
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Φώτιος Ιωαννίδης

Ο **Φώτιος Ιωαννίδης** είναι καθηγητής στο Τμήμα Θεολογίας του Αριστοτελείου Πανεπιστημίου Θεσσαλονίκης Σπούδασε στο Αριστοτέλειο Πανεπιστήμιο Θεσσαλονίκης, στο Ινστιτούτο San Nicola του Μπάρι, στο Ινστιτούτο Ανατολικών Σπουδών της Ρώμης] και στο Πατρολογικό Ινστιτούτο Augustinianum. Ασχολείται κυρίως με τη λατινική χριστιανική γραμματεία και τη διερεύνηση των σχέσεων της ανατολικής με τη δυτική πνευματικότητα. 

Είναι μέλος της *Εταιρείας Οικουμενικών Μελετών*, της *Διεθνούς Πατρολογικής Εταιρείας*, της *Societas Sancti Nicolai* και της *Società Internazionale per lo studio del Medioevo Latino*. Είναι τακτικό μέλος της *Ακαδημίας του Αγίου Αμβροσίου* της Αμβροσιανής Βιβλιοθήκης του Μιλάνου.

Διετέλεσε τακτικό και αναπληρωματικό μέλος του Διοικητικού Συμβουλίου του Κέντρου Βυζαντινών Ερευνών του Αριστοτελείου Πανεπιστημίου Θεσσαλονίκης, Διευθυντής του Τομέα Εκκλησιαστικής Ιστορίας, Χριστιανικής Γραμματείας, Αρχαιολογίας και Τέχνης και Αναπληρωτής Πρόεδρος του ίδιου Τμήματος.

Έλαβε μέρος ως εισηγητής σε πολλά διεθνή Συνέδρια στην Ελλάδα και το εξωτερικό, σε επιμορφωτικές ημερίδες κληρικών και θεολόγων καθηγητών. Διοργάνωσε διεθνή επιστημονικά Συνέδρια και θεολογικά Σεμινάρια. Συμμετείχε σε στρογγυλές τράπεζες, σε βιβλιοπαρουσιάσεις καθώς και σε ραδιοτηλεοπτικές εκπομπές θεολογικού περιεχομένου. 

Συνέγραψε επιστημονικές μονογραφίες, επιστημονικά άρθρα σε περιοδικά και συλλογικούς Τόμους, λήμματα σε εγκυκλοπαίδειες και διδακτικά εγχειρίδια. Τα θέματα των μελετών του αναφέρονται στην εκκλησιαστική γραμματεία, την πατερική ερμηνευτική και θεολογία. Κυριότερες δημοσιεύσεις του: *Επιδράσεις του μοναχισμού της Ανατολής στον Κανόνα του οσίου Βενεδίκτου*, έκδ. Επέκταση, Κατερίνη 1995· *Αμβρόσιος Μεδιολάνων, Περί Μετανοίας (De Paenitentia). Εισαγωγή - Κείμενο - Μετάφραση - Σχόλια*, έκδ. Βάνιας, Θεσσαλονίκη 2004· *Αυγουστίνος Ιππώνος, Ομιλίες για τη Μετάνοια. Εισαγωγή - Κείμενο - Μετάφραση - Σχόλια*, έκδ. Βάνιας, Θεσσαλονίκη 2008· *Πτυχές της Ορθόδοξης δυτικής εμπειρίας. Θεολογία - Γραμματεία - Πνευματικότητα*, Πατερικά και Αγιολογικά Κείμενα και Μελέτες II, έκδ. Π. Πουρναράς, Θεσσαλονίκη 2010· *Εκκλησιαστική Γραμματολογία της Δύσης*, έκδ. Ostracon Publishing p.c., Θεσσαλονίκη 2014· *Η ορθόδοξη πνευματικότητα της δυτικής Πατερικής παράδοσης*, έκδ. Ostracon Publishing p.c., Θεσσαλονίκη 2014.

Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες θεολόγοι
Μάλχος (Καινή Διαθήκη)

[thumb|«Το αυτί του Μάλχου» («L'oreille de Malchus»), πίνακας του [Ζακ Τισό]]
Ο **Μάλχος** κατά την Καινή Διαθήκη ήταν ο υπηρέτης του Αρχιερέα  Καϊάφα που συμμετέσχε στη σύλληψη του Ιησού Χριστού στο Όρος των Ελαιών. Συγκεκριμένα, αναφέρεται και στα τέσσερα Ευαγγέλια. Σύμφωνα με αυτά, ένας από τους μαθητές του Χριστού, ο Σίμων Πέτρος, όντας οπλισμένος με μικρό ξίφος, απέκοψε το δεξιό αυτί του Μάλχου σε μία απόπειρα να αποτρέψει τη σύλληψη του Ιησού Χριστού.

Το περιστατικό αναφέρεται επίσης στα τέσσερα κανονικά Ευαγγέλια: *Ματθ.* κστ΄ 51, *Μάρκ.* ιδ΄ 47, *Λουκ.* κβ΄ 50-51 και *Ιω.* ιη΄ 10-11, αλλά τα ονόματα του αποστόλου και του υπηρέτη αναφέρονται μόνο στο ''Κατά Ιωάννην''. Από την άλλη, το  *[[Κατά Λουκάν Ευαγγέλιον]]* είναι το μόνο που προσθέτει ότι ο Ιησούς θεράπευσε τον υπηρέτη. Αυτό είναι το τελευταίο θαύμα του Ιησού πριν από την Ανάστασή του.

Το σχετικό χωρίο στο *Κατά Ιωάννην* είναι το ακόλουθο:

Ο καινοδιαθηκολόγος Τζέιμς Φ. Μακγκράθ (James F. McGrath) υποστηρίζει το ότι το περιστατικό αυτό συνέβη πραγματικά, επειδή οι πρώτοι Χριστιανοί δύσκολα θα επινοούσαν ένα συμβάν που θα τους έδειχνε βίαιους.

Παρακάτω στο ίδιο κεφάλαιο (ιη΄ 26) ο Ευαγγελιστής Ιωάννης αναφέρει ότι ένας συγγενής του Μάλχου ήταν αυτόπτης μάρτυρας της επιθέσεως του Πέτρου κατά του Μάλχου στον Κήπο της Γεθσημανής, αναγνωρίζοντας τον Πέτρο ως ακόλουθο του Χριστού, σχέση που ο Πέτρος αρνήθηκε.

Ο Θόρντον Ουάιλντερ έγραψε ένα σύντομο θεατρικό έργο με τίτλο «Το όνομα του υπηρέτη ήταν Μάλχος» (*The Servant's Name Was Malchus*), που περιλαμβάνεται στη συλλογή *The Angel That Troubled the Waters and Other Plays*.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 305
* Herbermann, Charles (επιμ.): το λήμμα «Malchus» στην *Catholic Encyclopedia*, Robert Appleton Company, Νέα Υόρκη 1913

Μαλχος
Μαλχος
Κατηγορία:Θαύματα του Ιησού Χριστού
Λήδρα Πάλας

Το **Λήδρα Πάλας** είναι πρώην ξενοδοχείο στο κέντρο της Λευκωσίας και μέχρι το 1974 ήταν ένα από τα μεγαλύτερα και πιο γοητευτικά ξενοδοχεία της πρωτεύουσας. Το ξενοδοχείο σχεδιάστηκε από τον Γερμανό αρχιτέκτονα Μπένιαμιν Γκίνσμπεργκ και χτίστηκε το 1947-1949 από την εταιρεία Cyprus Hotels Limited με κόστος περίπου £240.000 κυπριακές λίρες.
Το ξενοδοχείο άνοιξε στις 8 Οκτωβρίου 1949 παρουσία του Βρετανού Κυβερνήτη Άντριου Μπαρκυόρθ Ράιτ και του αντιδήμαρχου της Λευκωσίας Γιώργου Πούλιου. Αρχικά είχε 94 υπνοδωμάτια και 150 κρεβάτια. Όλα τα δωμάτια διάθεταν ζεστό και κρύο νερό, κεντρική θέρμανση και τηλέφωνο. Οι εγκαταστάσεις περιλαμβάνουν δύο εστιατόρια, δύο μπαρ και καφέ. Στο εσωτερικό του κήπου υπήρχε μια πισίνα (που εγκαταστάθηκε το 1964), παιδική πισίνα, παιδική χαρά και γήπεδα τένις. Στο ξενοδοχείο προστέθηκαν το 1967-1968 δυο επιπρόσθετοι όροφοι αυξάνοντας τα δωμάτια σε 200, και 320 κρεβάτια.

Από το 2004 είναι σημείο διέλευσης της Πράσινης Γραμμής.

## Παραπομπές


## Εξωτερικοί σύνδεσμοι
* 

Κατηγορία:Ξενοδοχεία
Κατηγορία:Κτίρια και κατασκευές στη Λευκωσία
Τόβε των Οβοτριτών

H **Τόβε** ή Τόβα/Τόφα/Τόρα, γερμ. Tove/Tova/Tofa/Thora (10ος αι.) ήταν πριγκίπισσα των Σλάβων και με τον γάμο της έγινε βασίλισσα της Δανίας κατά την εποχή των Βίκινγκς.

Ανήγηρε τον Ρουνικό λίθο στην εκκλησία Sønder Vissing της ανατολικής Γιουτλάνδης στη μνήμη της μητέρας της με λαξευμένη την επιγραφή "Η Τότα, κόρη του Μιστιβίρ, σύζυγος του Χάραλντ του Καλού, γιου του Γκορμ, έκανε το μνημείο αυτό στη μνήμη της μητέρας της."

## Βιογραφία
Ήταν κόρη του Μστιβόι πρίγκιπα των Οβοτριτών, λαού γνωστών και ως Βενδών.

## Οικογένεια
Παντρεύτηκε μάλλον περί το 970 τον Χάραλντ τον *Κυανόδοντα*. Δεν γνωρίζουμε αν είχε τέκνα. Υπάρχει πάντως η εκτίμηση ότι ήταν η μητέρα του 
* Σβεν Α΄ ο *Διχαλογένιος* 960-1014, βασιλιάς της Δανίας, Νορβηγίας και Αγγλίας.

## Πηγές
* Danska runinskrifter, DR 55 (MJy 98)

Κατηγορία:Σλάβοι
Κατηγορία:Βασίλισσες της Δανίας
Ανατολική Μαλαισία

thumb|300px|alt=A black and white general world map with East Malaysia highlighted in green|right|Η Ανατολική Μαλαισία αποτελείται από τα κρατίδια του Σαμπάχ, του Σαράουακ και την Ομοσπονδιακή Επικράτεια της Λαμπουάν
thumb|300px|right|alt=A map of Borneo showing East Malaysia and its major cities. Labuan is the island off the coast of Sabah near Kota Kinabalu.|Πολιτικός χάρτης της νήσου Βόρνεο, με την Ανατολική Μαλαισία με χρώμα πορτοκαλί

Η **Ανατολική Μαλαισία** (), επίσης γνωστή ως Σαμπάχ, Σαράουακ και Λαμπουάν ή Μαλαισιανό Βόρνεο είναι το τμήμα της Μαλαισίας στο νησί Βόρνεο, το τρίτο μεγαλύτερο νησί στον κόσμο. Αποτελείται από τα Μαλαισιανά κρατίδια του Σαμπάχ, στα ανατολικά της χώρας και πιο κοντά στις Φιλιππίνες, του Σαράουακ στα δυτικά και την Ομοσπονδιακή Επικράτεια της Λαμπουάν. Η Λαμπουάν είναι ένα νησί στο ομώνυμο μικρό αρχιπέλαγος, βόρεια του Μπρουνέι, η πλησιέστερη ηπειρωτική γη είναι το Σαμπάχ. Η Ανατολική Μαλαισία βρίσκεται στα ανατολικά της χερσονήσου της Μαλαισίας (Δυτική Μαλαισία), το τμήμα της χώρας στη χερσόνησο της Μαλαισίας. Οι δύο χωρίζονται από τη Θάλασσα της Νότιας Κίνας.

Η Ανατολική Μαλαισία είναι λιγότερο κατοικημένη και συνολικά έχει λιγότερο ανεπτυγμένους οικισμούς από τη Δυτική Μαλαισία, η οποία περιλαμβάνει την Κουάλα Λουμπούρ και το Πενάνγκ. Η έκταση της γης είναι, ωστόσο, μεγαλύτερη και έχει περισσότερους φυσικούς πόρους, συμπεριλαμβανομένων των αποθεμάτων πετρελαίου και φυσικού αερίου. Το καθεστώς της πόλης είναι περιορισμένο, και το έχουν το Κούτσινγκ, η Κότα Κιναμπάλου και η Μίρι. Η Βικτώρια για παράδειγμα είναι ένα Παράκτιο Οικονομικό Κέντρο και ένα σημαντικό λιμάνι. Στην οικολογία έχει μια σημαντική αναλογία των βιοποικιλομορφών δασών βροχής του Βόρνεο.

## Ομοσπονδία
Το Σαμπάχ (πρώην Βρετανικό Βόρειο Βόρνεο) και το Σαράουακ ήταν ξεχωριστές βρετανικές αποικίες από τη Μαλάγια και δεν έγιναν μέλη της Ομοσπονδίας της Μαλάγια το 1957. Ωστόσο, κάθε ένα ψήφισε για να γίνει μέρος της νέας Ομοσπονδίας της Μαλαισίας μαζί με την Ομοσπονδία της Μαλάγιας και την Σιγκαπούρη το 1963. Προηγουμένως, υπήρξαν προσπάθειες να ενωθούν το Μπρουνέι, το Σαμπάχ και το Σαράουακ υπό τη Βόρεια Ομοσπονδία του Βόρνεο, αλλά αυτό απέτυχε μετά από την εξέγερση του Μπρουνέι.

Το Σαμπάχ και το Σαράουακ διατήρησαν υψηλότερο βαθμό τοπικής αυτοδιοίκησης και νομοθετικής αυτονομίας σε σχέση με άλλα κρατίδια της Δυτικής Μαλαισίας. Για παράδειγμα, και τα δύο κρατίδια έχουν τους δικούς τους ελέγχους μετανάστευσης, απαιτώντας από τους Μαλαισιανούς πολίτες της Δυτικής Μαλαισίας να φέρουν διαβατήρια ή ταυτότητες όταν επισκέπτονται την Ανατολική Μαλαισία.

Το 1946 το νησί Λαμπουάν ήταν μέρος του Βόρειου Βόρνεο (αργότερα Σαμπάχ) πριν γίνει ομόσπονδο έδαφος της Μαλαισίας το 1984. Το 1990 το Λαμπουάν έγινε ένα Παράκτιο Οικονομικό Κέντρο.

## Παραπομπές


## Εξωτερικοί σύνδεσμοι
* Virtual Malaysia   - Η επίσημη ιστοσελίδα του Υπουργείου Τουρισμού της Μαλαισίας

Κατηγορία:Βόρνεο
Κατηγορία:Γεωγραφία της Μαλαισίας
Γκούνχιλντ του Βέντεν

Η **Γκούνχιλντ**, γερμ. Gunhild (άκμασε περί το 1000) από τη χώρα των Βενδών, ήταν μία ημι-μυθική πριγκίπισσα των Σλάβων, μάλλον των Πολωνών, που με τον γάμο της έγινε βασίλισσα της Δανίας κατά την εποχή των Βίκινγκς.

## Βιογραφία
Στη συλλογή ιστοριών (sagas) του 13ου αι. με τίτλο *Ο κύκλος του κόσμου (Heimskringla)*, ο Σνόρρι Στούρλουσσον λέει ότι ο Σβέν Α΄ ο *Διχαλογένειος* αιχμαλωτίστηκε σε μία επίθεση των Γιόμσβικινγκς, που επέστρεψαν στο Μπούρισλαβ, στον βασιλιά της χώρας των Βένδων (Βέντλαντ). Ως μέρος της συμφωνίας τους, συμφωνήθηκε ο Σβεν να νυμφευτεί την κόρη του Μπούρισλαβ, ενώ ο δεύτερος θα παντρευόταν την αδελφή του Σβεν, την Τύρι. Από τη Gκούνχιλντ ο Σβεν Α΄ λέγεται ότι απέκτησε τον Χάραλντ Β΄ της Δανίας και τον Κνούτο τον Μεγάλο. Αν και η άποψη αυτή συμφωνεί με ορισμένα στοιχεία της ιστορικής καταγραφής, ωστόσο υπάρχουν διαφορές.

## Οικογένεια
Παντρεύτηκε τον Σβεν Α΄ τον *Διχαλογένειο* βασιλιά της Δανίας (Οίκος των Κνύτλινγκα). Αν και η επικρατούσα άποψη είναι ότι ο Σβεν Α΄ τα τέκνα του:
* ;Χάραλντ Β΄ της Δανίας 989-1081, βασιλιάς της Δανίας.
* ;Κνουτ Β΄ ο *Μέγας* 995-1035, βασιλιάς της Δανίας, Νορβηγίας και Αγγλίας.
τα είχε από τη σύζυγό του Σίγκριντ την Υψηλή, ωστόσο ορισμένοι θεωρούν ότι μπορεί να τα είχε από τη Γκούνχιλντ.

## Παραπομπές


## Πηγές
* Lars O. Lagerqvist Kings and Rulers of Sweden ISBN 91-87064-35-9 p. 10

Κατηγορία:Βασίλισσες της Δανίας
Κατηγορία:Πολωνές πριγκίπισσες
Δημήτριος Σταυρόπουλος

Ο **Δημήτριος Σταυρόπουλος** (ή Σταυρόπουλλος) του Σπυρίδωνος (γεννημένος στον Πειραιά, το 1872, και αποβιώσας στη Μύκονο, στις 9 Νοεμβρίου 1919) ήταν Έλληνας αρχαιολόγος και πρώτος έφορος αρχαιοτήτων Κυκλάδων του ελληνικού κράτους.

## Βιογραφία
Γεννήθηκε το 1872 στον Πειραιά. Σπούδασε φιλολογία στην φιλοσοφική σχολή του Πανεπιστημίου Αθηνών απ' όπου αποφοίτησε το 1892. Την ίδια χρονιά διορίστηκε από την αρχαιολογική υπηρεσία ως επίτροπος (υπεύθυνος επίβλεψης για το ελληνικό κράτος και βοηθός του γενικού εφόρου αρχαιοτήτων Παναγή Καββαδία) στις αρχαιολογικές ανασκαφές που διενεργούσε στους Δελφούς η Γαλλική Αρχαιολογική Σχολή υπό τη διεύθυνση του καθηγητή της επιγραφικής, Τεοφίλ Ομόλ. Το 1893 μετατέθηκε στην Ερέτρια όπου έμεινε έναν χρόνο και ως επιτηρητής των αρχαιοτήτων συνέλεξε και μελέτησε τις εκεί επιγραφές. Η μελέτη του με τίτλο «Ερετρικά Μελετήματα», συνέβαλε στην επίλυση σημαντικών θεμάτων σχετικά με την τοπογραφία της Ευβοίας αλλά και του Αττικού Αμαρουσίου.

Το 1893, μετέβη για μια σύντομη αποστολή στη Μύκονο προκειμένου να διευθετήσει και να παραδώσει στο σχολάρχη Μυκόνου την «εν Μυκόνω αρχαιολογική συλλογή» που αφορούσε κυρίως ευρήματα του Παναγιώτη Σταματάκη από επιχειρήσεις αυτού στη Δήλο το 1874. Το 1894 διορίστηκε ως επιτηρητής των ανασκαφών που διενεργούσε το Γερμανικό αρχαιολογικό ινστιτούτο στην Πνύκα και στον Άρειο Πάγο. Την ίδια χρονιά ανακηρύχτηκε αντεπιστέλλον μέλος του ινστιτούτου.

Τον Ιούνιο του 1895 αναγορεύτηκε διδάκτωρ Φιλοσοφίας. Τον Νοέμβριο του 1895, μετά από διαγωνισμό διορίστηκε έφορος αρχαιοτήτων Ολυμπίας ενώ τον Απρίλιο του 1897, έφορος αρχαιοτήτων Μυκόνου και Δήλου.

Τα έτη 1898 έως 1900, με χρηματοδότηση της εν Αθήναις αρχαιολογικής εταιρείας διενήργησε ανασκαφές στη Ρήνεια (ή μεγάλη Δήλο, παρακείμενη νήσο της Δήλου). Με οδηγό του τις περιγραφές του Θουκυδίδη, έφερε στο φως τον κοινό τάφο μέσα στον οποίο το 426-425 π.χ. οι αρχαίοι Αθηναίοι μετέφεραν παλαιότερους τάφους της Δήλου ακολουθώντας έναν χρησμό που επίτασσε τον καθαρμό της Δήλου, γενέτειρας του Απόλλωνα, προκειμένου να γλυτώσουν από λοιμό. Εντός του "βόθρου καθάρσεως" όπως ο ίδιος ονόμασε το εύρημα αυτό (βόθρος, με την έννοια του υπόσκαφου χώρου), βρήκε πλήθος συντριμμάτων κεραμικών αγγείων που ξεπερνούσαν σε πλήθος, όπως θα αποδεικνυόταν μετά από τη συγκόλλησή τους, τα 2500. Επρόκειτο για κτερίσματα χιλίων και πλέον ταφών, δείγματα 5 αιώνων κεραμικής χάρη στα οποία έγινε γνωστή η ύπαρξη κυκλαδικών εργαστηρίων κεραμικής κατά την αρχαϊκή περίοδο.

Με βοηθούς του τον επιμελητή Δήλου αυτοδίδακτο αρχαιολόγο Δημοσθένη Δ. Πίππα και τον Μυκονιάτη αυτοδίδακτο τεχνίτη Γεώργιο Πολυκαντριώτη, ασχολήθηκε με την λεπτομερή καταγραφή και συγκόλληση των αγγείων, που μαζί με την κατασκευή των μουσείων Μυκόνου και Δήλου (στην πρώτη τους μορφή), αποτέλεσε το έργο της ζωής του.

Πέθανε στη Μύκονο την 9η Νοεμβρίου 1919.

## Εργογραφία

* 

## Πηγές

* 
* 
* 

Κατηγορία:Έλληνες αρχαιολόγοι
Κατηγορία:Έλληνες έφοροι αρχαιοτήτων
Ποδοσφαιρική ομάδα

[δεξιά|μικρογραφία|250x250εσ| Η ποδοσφαιρική ομάδα της [Τσέλσι ΦΚ|Τσέλσι το 1905, μαζί με το τεχνικό προσωπικό. ]]
Μία **ποδοσφαιρική ομάδα** είναι μία ομάδα παικτών που έχουν επιλεγεί για να παίξουν μαζί στα διάφορα ομαδικά αθλήματα γνωστά ως ποδόσφαιρο. Τέτοιες ομάδες μπορούν να επιλεγούν για να παίξουν σε έναν αγώνα εναντίον μιας αντίπαλης ομάδας, να εκπροσωπήσουν ένα **ποδοσφαιρικό σύλλογο**, ομάδα, κράτος ή έθνος, μία all-star ομάδα ή ακόμη ως μία υποθετική ομάδα (όπως Dream Team ή Oμάδα του Aιώνα) και ποτέ να μην παίξουν πραγματικό αγώνα. 

## Περίληψη
Υπάρχουν διάφορες παραλλαγές του ποδοσφαίρου, κυρίως ποδόσφαιρο, βορειοαμερικανικό ποδόσφαιρο, αυστραλιανό ποδόσφαιρο, γαελικό ποδόσφαιρο, ράγκμπι λιγκ και ράγκμπι γιούνιον. Ο αριθμός των παικτών που επιλέγονται για κάθε ομάδα σε αυτές τις παραλλαγές και οι σχετικοί κανονισμοί τους μπορεί να διαφέρουν σημαντικά. Μερικές φορές, η λέξη «ομάδα» περιορίζεται σε όσους αγωνίζονται στο γήπεδο σε έναν αγώνα και δεν περιλαμβάνει πάντα άλλους παίκτες που μπορούν να λάβουν μέρος ως αντικαταστάτες ή παίκτες έκτακτης ανάγκης. Η «ομάδα ποδοσφαίρου» μπορεί να χρησιμοποιηθεί για να συμπεριλάβει αυτούς τους αναπληρωματικούς παίκτες. 

Ο όρος ποδοσφαιρικός σύλλογος είναι ο συνηθέστερα χρησιμοποιούμενος για ένα αθλητικό σωματείο που είναι ανώνυμη εταιρεία με πρόεδρο, επιτροπή και σύνολο κανόνων που είναι υπεύθυνοι για τη διασφάλιση της συνεχούς παρουσίας μίας ή περισσοτέρων ομάδων που επιλέγονται για ανταγωνιστικούς αγώνες (και οι οποίοι μπορούν να συμμετάσχουν σε διάφορες διαφορετικές κατηγορίες ή πρωταθλήματα). Οι παλαιότεροι ποδοσφαιρικοί σύλλογοι χρονολογούνται από τις αρχές του 19ου αιώνα. Οι λέξεις ομάδα και σύλλογος χρησιμοποιούνται μερικές φορές εναλλακτικά από υποστηρικτές, αν και συνήθως αναφέρονται στην ομάδα εντός του συλλόγου που παίζει στην υψηλότερη κατηγορία. 

## Μεταβολή του αριθμού παικτών μεταξύ των παραλλαγών ποδοσφαίρου
Ο αριθμός των παικτών που συμμετέχουν ταυτόχρονα στο άθλημα, σχηματίζοντας έτσι την ομάδα είναι: 

* Ποδόσφαιρο: 11  
** Ποδόσφαιρο κλειστού χώρου: 6 
** Ποδόσφαιρο σάλας, ποδόσφαιρο άμμου, ποδόσφαιρο 5x5: 5 
* Αμερικανικό ποδόσφαιρο: 11 
** Ποδόσφαιρο αρένα: 8 
* Καναδικό ποδόσφαιρο: 12 
* Ράγκμπι λιγκ: 13 
* Ράγκμπι γιούνιον: 15 
** Ράγκμπι σέβενς: 7 
* Γαελικό ποδόσφαιρο: 15 
* Αυστραλιανό ποδόσφαιρο: 18 

## Κατάλογοι ποδοσφαιρικών ομάδων

* Κατάλογος ποδοσφαιρικών συλλόγων αντρών 
* Κατάλογος εθνικών ποδοσφαιρικών ομάδων ανδρών 
* Κατάλογος ποδοσφαιρικών συλλόγων γυναικών 
* Κατάλογος εθνικών ποδοσφαιρικών ομάδων γυναικών 

## Παραπομπές

Κατηγορία:Ποδόσφαιρο
Κατηγορία:Ποδοσφαιρικές ομάδες
Μαριού Ρεθύμνης

Το **Μαριού** είναι χωριό και έδρα ομώνυμης κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης.  Απέχει 30 χιλιόμετρα από το Ρέθυμνο και είναι κτισμένο σε υψόμετρο 220 μέτρα.

## Ιστορικά στοιχεία
Νοτιοανατολικά του χωριού, στους πρόποδες του υψώματος Κουρούπα, έχουν ανασκαφεί υπολείμματα μινωικού οικισμού, τα οποία χρονολογούνται από την πρωτομινωική μέχρι την υστερομινωική εποχή.

Σύμφωνα με την παράδοση, το χωριό πήρε το όνομά του από μια βοσκοπούλα από τα Σφακιά η οποία λεγόταν Μαριώ και ζούσε στην περιοχή.
Το χωριό αναφέρεται από τον Φραντσέσκο Μπαρότσι το 1577 ως *Mariu* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Mariu* με 49 κατοίκους και 40 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία *Mariù*. Στην απογραφή του 1834, η οποία οργανώθηκε από τους Αιγυπτίους, το χωριό είχε αμιγώς χριστιανικό πληθυσμό και κατοικούσαν σε αυτό 14 οικογένειες.

Στην απογραφή του 1881 το Μαριού υπάγονταν στον δήμο Φοίνικος και είχαν αμιγώς χριστιανικό πληθυσμό, 161 κατοίκους. Στο έργο του *Γεωγραφία της Κρήτης* (1890), ο Εμμανουήλ Λαμπρινάκης περιγράφει το χωριό ως *«κώμη έχουσα 50 οικίας, εξ αρχοντίσσης τινός Μαρίας λαβούσα το όνομα»*. Στην απογραφή του 1900 είχε 178 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου και αναγράφεται ως Μαργιού. Το 1928, το Μαριού ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
μικρογραφία|Ο σπηλαιώδης ναός του Αγίου Ονουφρίου στη Μαριού.
Ανατολικά του χωριού, δίπλα στον αμαξιτό δρόμο και σε υψόμετρο 250 μέτρα, βρίσκεται ο σπηλαιώδης ναός του Αγίου Αντωνίου. Περιβάλλεται από πηγές νερού. Περίπου ένα χιλιόμετρο βόρεια του χωριού βρίσκεται ο επίσης σπηλαιώδης ναός του Αγίου Ονουφρίου. Η πρόσοψη του ναού είναι ένας απλός τοίχος, ενώ το εσωτερικό του ναού βρίσκεται σε φυσική βραχώδη κοιλότητα, η οποία ανοίγεται στη βάση απότομης πλαγιάς ασβεστολιθικού υψώματος. Γιορτάζει στις 12 Ιουνίου.

Εντός του χωριού βρίσκεται ο ναός της Υπαπαντής, των οθωμανικών χρόνων, και ο ναός του Αγίου Βλάσιου, ο οποίος κτίστηκε το 1912 από τον μοναχό Ιωανίκιο.

## Διοικητικά στοιχεία
*Δείτε: *'Κοινότητα Μαριού**'

Το Μαριού αναφέρεται επίσημα ως οικισμός το 1925 στο ΦΕΚ 27Α - 31/01/1925 να προσαρτάται στην κοινότητα Μύρθιου και το 1928 στο ΦΕΚ 4Α - 16/01/1928 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Δαμνόνι και Παλαιά Ταβέρνα αποτελούν την κοινότητα Μαριού ενώ σύμφωνα με την απογραφή του 2011 έχει 303 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Άλκηστις Μπενέκου

Η **Άλκηστις Χριστίνα Μπενέκου** (γεννήθηκε στις 31 Ιανουαρίου 1994) είναι παίκτρια της υδατοσφαίρισης από την Ελλάδα  που αγωνίζεται για λογαριασμό του Εθνικού.

Αγωνίστηκε στην εθνική ομάδα νέων, πρωταθλήτρια του Ευρωπαϊκού Πρωταθλήματος Υδατοσφαίρισης Νέων 2011, και ήταν μέλος της ελληνικής ομάδας στο Παγκόσμιο Πρωτάθλημα Υγρού Στίβου 2013.

Το 2014, υπέγραψε με το Πανεπιστήμιο της Αριζόνα και άρχισε να παίζει για την πανεπιστημιακή ομάδα υδατοσφαίρισης Σαν Ντέβιλς. Στις αρχές του 2017, έγινε μία από τους δέκα κορυφαίους σκόρερ στην ιστορία της ομάδας.

Η Μπενέκου την σεζόν 2020–21 κατέκτησε με τον Ολυμπιακό το Πρωτάθλημα Ευρώπης.

Την σεζόν 2021–22 κατέκτησε με τον Εθνικό, το Κύπελλο Ευρώπης.

Έχει μια αδερφή, την Ιόλη με την οποία αγωνίζονται στους «κυανόλευκους».

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιρίστριες Εθνικής Ελλάδας
Μύρθιος Αγίου Βασιλείου

Η **Μύρθιος** είναι ημιορεινό χωριό και έδρα ομώνυμης κοινότητας του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης.

## Γεωγραφικά στοιχεία
Η Μύρθιος απέχει 36 χιλιόμετρα Ν.-ΝΔ. από το Ρέθυμνο και είναι κτισμένη σε υψόμετρο 218 μ. στους νότιους πρόποδες του όρους Κουρούπα.

### Σημεία ενδιαφέροντος
thumb|250px|Ο νερόμυλος της Μύρθιου
Στη Μύρθιο βρίσκεται ο τοιχογραφημένος μονόχωρος ναός της Μεταμόρφωσης του Σωτήρος. Οι τοιχογραφίες του σώζονται σε καλή κατάσταση και ξεχωρίζουν οι τοιχογραφίες των κολασμένων ή αδίκων και της Πλατυτέρας με τον Ιησού στην κόγχη του ιερού. Κοντά στο χωριό σώζεται μεγάλος νερόμυλος του 19ου αιώνα, με τον υδατόπυργο και την οικία του μυλωνά.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Mirtio di Megapotamo* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Mirtio di Mega* Potamo με 144 κατοίκους και 205 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία *Mirtio di Mega Potamo*. Στην απογραφή του 1834, η οποία οργανώθηκε από τους Αιγυπτίους, το χωριό είχε αμιγώς χριστιανικό πληθυσμό και κατοικούσαν σε αυτό 30 οικογένειες. Οι Αιγύπτιοι κατά την περίοδο που ηγεμόνευσαν την Κρήτη εντόπισαν κοντά στη Μύρθιο ανθρακοφόρα πετρώματα, τα οποία όμως δεν εκμεταλλεύτηκαν.

Στην απογραφή του 1881 η Μύρθιος υπάγονταν στον δήμο Φοίνικος και είχε αμιγώς χριστιανικό πληθυσμό, 161 κατοίκους. Στην απογραφή του 1900 είχε 391 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου. Το 1925, η Μύρθιος ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Φοίνικα.

*Δείτε: *'Κοινότητα Μύρθιου**'

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

### Επιφανείς Μυρθιανοί
* Μάνος Χατζιδάκις: μουσικοσυνθέτης (καταγωγή από πατρός). Ο Μάνος Χατζηδάκις γεννήθηκε στην Ξάνθη και ήταν γιος του δικηγόρου Γεωργίου Χατζηδάκη από τον Μύρθιο Αγίου Βασιλείου Ρεθύμνου και της Αλίκης Αρβανιτίδου από την Αδριανούπολη της Ανατολικής Θράκης.
* Χατζηδάκης Γεώργιος: γλωσσολόγος

## Σημείωση
Στην Κοινότητα Σελλίου του Δήμου Ρεθύμνης υπάρχει ο συνώνυμος οικισμός Μύρθιος.
## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Βικτώρια (Λαμπουάν)

thumb|300px|right|Στρατιώτες από το 9ο τμήμα του Αυστραλιανού Στρατού καθώς περνούσαν από τα ερείπια του Δημαρχείου της Βικτώριας και τα ερείπια του πύργου του ρολογιού στις 26 Ιουνίου του 1945 μετά από βαρύ βομβαρδισμό από τις συμμαχικές δυνάμεις
thumb|300px|right|Το λιμάνι του Λαμπουάν, μία από τις πιο σημαντικές οικονομικές περιοχές του νησιού

Η **Βικτώρια** ή η πόλη της Βικτώριας () είναι πρωτεύουσα της Ομοσπονδιακής Επικράτειας της Λαμπουάν της Μαλαισίας. Βρίσκεται στο νησιωτικό σύμπλεγμα Λαμπουάν απέναντι από τη βόρεια ακτή του Βόρνεο και ειδικότερα στη νοτιοανατολική γωνία της νήσου Λαμπουάν και το Μαλαισιανό της όνομα, το Bandar Victoria, χρησιμοποιείται συνήθως προς τιμήν της βασιλείας της Βασίλισσας Βικτώριας. Η πόλη είναι μια αστική περιοχή και περιλαμβάνει το λιμάνι του Λαμπουάν, ένα προστατευμένο λιμάνι βαθέων υδάτων, το οποίο αποτελεί σημαντικό σημείο μεταφόρτωσης για το Μπρουνέι, το βόρειο Σαράουακ και το δυτικό Σαμπάχ.

## Ιστορία
Από τον 15ο αιώνα, η περιοχή της πόλης, συμπεριλαμβανομένων άλλων περιοχών του Λαμπουάν, βρισκόταν υπό την Αυτοκρατορία του Μπρουνέι. Η ιστορία της χρονολογείται από τη στιγμή που το νησί παραχωρήθηκε από τον σουλτάνο Ομάρ Αλί Σαϊφουντίν ΙΙ στους Βρετανούς. Ο Rodney Mundy, ένας βρετανός αξιωματικός του ναυτικού, επισκέφθηκε αργότερα το νησί υπό το όνομα της βασίλισσας Βικτώριας. Το νησί καταλήφθηκε στη συνέχεια από την Ιαπωνία από τις 3 Ιανουαρίου του 1942 έως τον Ιούνιο του 1945 και κυβερνήθηκε ως τμήμα της στρατιωτικής μονάδας του Βόρειου Βόρνεο από τον Ιαπωνικό 37ο Στρατό. Κατά τη διάρκεια της μάχης της Λαμπουάν απελευθερώθηκε από το 9ο τμήμα της Αυστραλιανής Αυτοκρατορικής Δύναμης στις 10 Ιουνίου του 1945 και τέθηκε υπό βρετανική στρατιωτική διοίκηση μέχρι τις 15 Ιουλίου του 1946, όταν ενσωματώθηκε στη Βρετανική αποικία του Στέμματος του Βόρειου Βόρνεο. Κατά τη διάρκεια αυτής της περιόδου, η κυβέρνηση της Βρετανική αποικίας αποκατέστησε μεγάλο μέρος της υποδομής που είχε καταστραφεί κατά τη διάρκεια του πολέμου. Το νησί αργότερα έγινε μέλος του κρατιδίου του Σαμπάχ και της Μαλαισίας το 1963, πριν η τοπική κρατική κυβέρνηση του Σαμπάχ παραχωρήσει το νησί στην ομοσπονδιακή κυβέρνηση το 1984. Το 1990 ανακηρύχθηκε διεθνές υπεράκτιο χρηματοπιστωτικό κέντρο και ζώνη ελεύθερων συναλλαγών για να βοηθήσει στην ανάπτυξη της Βικτώριας.

## Παραπομπές


Κατηγορία:Πόλεις της Μαλαισίας
Βασιλεία Μαυρέλου

Η **Βασιλεία "Βάσω" Μαυρέλου** (γεννηθείσα στις 23 Φεβρουαρίου 1985) είναι Ελληνίδα πρώην υδατοσφαιρίστρια και μέλος της ελληνικής εθνικής ομάδας, η οποία κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης Γυναικών 2005 στο Κίρισι και το Χάλκινο Μετάλλιο στο παγκόσμιο πρωτάθλημα 2010 στο Σαν Ντιέγκο. Επίσης αγωνίστηκε στο Ευρωπαϊκό Πρωτάθλημα Υδατοσφαίρισης 2006, όπου η Ελλάδα τερμάτισε στην 6η θέση.

Σε επίπεδο συλλόγων, αγωνίστηκε 11 χρόνια για τον Ολυμπιακό (2002-2013), κερδίζοντας 2 ελληνικά Πρωταθλήματα και πολλές Ευρωπαϊκές διακρίσεις (φιναλίστ του Λεν Τρόφι 2007-08, τρίτη θέση στο Κύπελλο Πρωταθλητών ΛΕΝ 2010-11 και άλλες διακρίσεις). Στην σεζόν 2015-16 αγωνίστηκε στον Ν.Ο. Ρεθύμνου.

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Ν.Ο. Ρεθύμνου
Κατηγορία:Υδατοσφαιρίστριες Νηρέα Χαλανδρίου
Κατηγορία:Υδατοσφαιρίστριες Τρίτωνα Αμαρουσίου
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Α.Ε.Κ.
Κατηγορία:Περιφερειακοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Μαρία Τσουρή

Η **Μαρία Τσουρή** (γεννηθείσα στις 25 Μαΐου 1986 στη Χίο) είναι Ελληνίδα πρώην παίκτρια της υδατοσφαίρισης, μέλος της Ελληνικής εθνικής ομάδας υδατοσφαίρισης γυναικών η οποία κέρδισε το Ευρωπαϊκό πρωτάθλημα 2010 στο Ζάγκρεμπ και το χρυσό μετάλλιο στο Παγκόσμιο Πρωτάθλημα 2005 στο Κίρισι. Επίσης κέρδισε το χάλκινο μετάλλιο στο Παγκόσμιο Πρωτάθλημα 2010 στο Σαν Ντιέγκο ως μέλος της εθνικής ομάδας. Επίσης αγωνίστηκε με την Εθνική Ομάδα στο ευρωπαϊκό πρωτάθλημα του 2006 (6η θέση), στο παγκόσμιο πρωτάθλημα του 2007 (8η θέση), στο ευρωπαϊκό πρωτάθλημα του 2008 (6η θέση) και τους Ολυμπιακούς Αγώνες 2008 στο Πεκίνο (8η θέση).

Σε επίπεδο συλλόγων αγωνίστηκε κυρίως στον Ολυμπιακό, τον Εθνικό Πειραιά και τη Γλυφάδα. Κέρδισε το ΛΕΝ Τρόφι 2010 με τον Εθνικό. Επίσης κέρδισε το ελληνικό πρωτάθλημα 2011 (ενώ τερμάτισε και στην τρίτη θέση στο ΛΕΝ Τρόφι 2010–11) με τον Ολυμπιακό.

## Προσωπική ζωή
Είναι νυμφευμένη με τον καλαθοσφαιριστή Παναγιώτη Βασιλόπουλο από το 2012. Το ζευγάρι έχει δύο γιους.

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ο. Χίου
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες Α.Ε.Κ.
Κατηγορία:Υδατοσφαιρίστριες Γ.Σ. Περιστερίου
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Βασιλική Διαμαντοπούλου

Η **Βασιλική Διαμαντοπούλου** (γεννηθείσα στις 12 Μαρτίου 1993) είναι Ελληνίδα υδατοσφαιρίστρια, μέλος του Ν.Ο. Βουλιαγμένης και της εθνικής ομάδας.

Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018.

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Αμυντικοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Έλενα Ξενάκη

Η **Ελένη Ξενάκη** (γεννηθείσα στις 5 Ιουλίου 1997) είναι Ελληνίδα υδατοσφαιρίστρια. Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018 στη Βαρκελώνη όπου η Ελλάδα τερμάτισε 2η, και στο Παγκόσμιο Πρωτάθλημα Υγρού Στίβου 2015, όπου η Ελλάδα τερμάτισε 6η.

2013:  Χρυσό μετάλλιο με την Εθνική Νεανίδων στο Ευρωπαϊκό Πρωτάθλημα στην Κωνσταντινούπολη. Χάλκινο Μετάλλιο στο Παγκόσμιο Πρωτάθλημα Νέων στον Βόλο.

2014: 1η θέση στο Ευρωπαϊκό Νέων Γυναικών το 2014 στην Όστια της Ρώμης. 4η θέση στο Παγκόσμιο Πρωτάθλημα  Νεανίδων στην Μαδρίτη.

2015: 6η θέση στο Παγκόσμιο Πρωτάθλημα Γυναικών στο Καζάν. 5η θέση στο Παγκόσμιο Πρωτάθλημα Νέων γυναικών στον Βόλο.

2016: 3η θέση στο Ευρωπαϊκό Πρωτάθλημα Νέων γυναικών στη Χάγη της Ολλανδίας.

2017: Ασημένιο μετάλλιο στο Παγκόσμιο Πρωτάθλημα Νέων Γυναικών το 2017 στον Βόλο. 7η θέση στο Παγκόσμιο Πρωτάθλημα Γυναικών στη Βουδαπέστη.

2018: Ασημένιο μετάλλιο στο Ευρωπαϊκό Πρωτάθλημα Γυναικών στη Βαρκελώνη.

2018: Χρυσό μετάλλιο στο Europa Cup στην Ποντεβέδρα της Ισπανίας.

2019: 8η θέση στου Παγκόσμιο Πρωτάθλημα Γυναικών στη Γκουανγκζού της Νότιας Κορέας.

**Ατομικές διακρίσεις**

2013: Πρώτη σκόρερ στο Ευρωπαϊκό Νεανίδων.

2016: Καλύτερη παίκτρια του Ευρωπαϊκού Πρωταθλήματος Νέων Γυναικών.

2017:  Καλύτερη παίκτρια και πρώτη σκόρερ του Παγκοσμίου Πρωταθλήματος Νέων Γυναικών.

**Συλλογικές διακρίσεις:**

2011-2021: Βουλιαγμένη

Πρωταθλήματα Ελλάδας (2): 2011-12, 2012-13

Κύπελλα Ελλάδας (1): 2018-19

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιρίστριες Εθνικής Ελλάδας
Γκύντα της Σουηδίας

Η **Γκύντα**, σουηδ. Gyda (απεβ. περ. 1048-1049) από τον Οίκο του Μούνσο, ήταν πριγκίπισσα της Σουηδίας, που με τον γάμο της έγινε βασίλισσα της Δανίας την εποχή των Βίκινγκς.

## Βιογραφία
Δεν γνωρίζουμε πολλά για την Γκύντα: η κύρια πηγή μας είναι ο Γερμανός εκκλησιαστικός χρονογράφος Αδάμ της Βρέμης (π. 1075). Σύμφωνα με τον αρκετά μεταγενέστερο ιστορικό Σάξο Γκραμμάτικους και τα Ισλανδικά χρονικά, ήταν κόρη του Άνουντ Γιάκομπ βασιλιά της Σουηδίας (1022-π. 1050). Η μητέρα της θα ήταν τότε η Γκούννχιλντ Σβέινσνταττιρ βασίλισσα της Σουηδίας. Ο σχεδόν σύγχρονός της Αδάμ πάντως δεν λέει ότι ο Άνουντ και η Γκούνχιλντ είχαν τέκνα. Έτσι είναι πιθανό να ήταν κόρη του Άνουντ από άλλη σύζυγο.

Παντρεύτηκε τον Σβεν Β΄ βασιλιά της Δανίας, ίσως το 1047/48. Η ημερομηνία δεν μπορεί να επιβεβαιωθεί και είναι πιθανό να παντρεύτηκαν, κατά την εποχή που ο Σβεν ζούσε εξόριστος στη Σουηδική Αυλή. Έπειτα από έναν σύντομο γάμο, απεβίωσε. Σύμφωνα με τον Αδάμ της Βρέμης είναι ύποπτο, καθώς αυτή δηλητηριάστηκε από την ερωμένη τού Σβεν, την Τόρα Τορμπεργκσντάττερ. Δεν είναι γνωστό αν κάποιο από τα πολλά παιδιά του Σβεν είναι επίσης παιδί της Γκύντα. Ο υποτιθέμενος πατέρας της απεβίωσε περί το 1050 και επέζησε αυτής. Περίπου την ίδια εποχή ο χήρος Σβεν νυμφευτηκε μία γυναίκα, που επίσης ονομαζόταν Γκούνχιλντ. Μάλλον είναι το ίδιο πρόσωπο με τη μητέρα της ή τη μητριά της, αν και μερικοί ιστορικοί της εποχής μας πιστεύουν ότι υπήρχαν δύο διαφορετικές Γκούνχιλντ, μία Σουηδή και μία Δανή βασίλισσα αντίστοιχα. Το πολύ μεταγενέστερο *Χρονικό της Βρέμης* αναφέρεται σε μία επιστολή, που υποτίθεται ότι έγραψε ο αρχιεπίσκοπος Αδαλβέρτος του Χάμμπουργκ, όπου λέει ότι Γκούνχιλντ ήταν η "μητέρα" (πεθερά) του Σβεν. Όπως και να έχει, ο Σβεν και η Γκούνχιλντ σύντομα αναγκάστηκαν να χωρίσουν από τον επίσκοπο Χάμμπουργκ λόγω της στενής τους συγγένειας.

## Οικογένεια
Παντρεύτηκε το 1047/48 τον Σβεν Β΄ των Έστριντσεν βασιλιά της Δανίας. Δεν γνωρίζουμε αν κάποιο από τα πολλά παιδιά του Σβεν ήταν και της Γκύντα.

## Παραπομπές


## Πηγές
* Alf Henrikson (1989), Dansk historia (Danish history). Stockholm: Bonniers (Swedish)
* "Gyda". (Dansk biografisk Lexikon / VI. Bind. Gerson - H. Hansen) (in Danish). Retrieved March 6, 2014.

Κατηγορία:Δυναστεία του Μούνσε
Κατηγορία:Βασίλισσες της Δανίας
Κατηγορία:Σουηδέζες πριγκίπισσες
Μαργαρίτα Χάσμπγιορνσνταττερ

Η **Μαργαρίτα** κόρη του Χάσμπγιορν ή Άσμπγιορν, σουηδ. Margareta (11ος αι.) έγινε με τον γάμο της βασίλισσα της Δανίας.

## Βιογραφία
Ήταν κόρη του κόμη (jarl) Άσμπγιορν Ούλφσεν, μάλλον θείου του συζύγου της Χάραλντ Γ΄ της Δανίας, έτσι μάλλον ήταν εξαδέλφη του Χάραλντ Γ΄. Δεν αναφέρονται παιδιά από τον γάμο. Δεν γνωρίζουμε τις ημερομηνίες γέννησης ή αποβίωσής της.

Ένα DNA τεστ το 2003 διέλυσε τον από αιώνων μύθο ότι η Έστριντ Σβέντσνταττερ τάφηκε στον νοτιοανατολικό πεσσό του καθεδρικού του Ρόσκιλντε. Η νέα θεωρία είναι ότι το μνημείο αναφέρεται στη Μαργαρίτα κόρη του Χάσμπγιορν, που ήταν επίσης γνωστή ως Έστριντ.

## Οικογένεια
Παντρεύτηκε τον Χάραλντ Γ΄ των Έστριντσεν βασιλιά της Δανίας. δεν απέκτησε τέκνα.

## Πηγές
* Henning Dehn-Nielsen: Kings and Queens of Denmark. Kopenhaga: 2007. ISBN 978-87-89542-71-3.
* Kay Nielsen, Ib Askholm: Danmarks kongelige familier i 1000 år. 2007. ISBN 978-87-91679-09-4.



Κατηγορία:Δανοί ευγενείς
Κατηγορία:Βασίλισσες της Δανίας
Μπόντιλ Τούργκοτσνταττερ

Η **Μπόντιλ** κόρη του Τούργκοτ, δανικά: Boedil Thurgotsdatter (απεβ. 1103) ήταν κόρη Δανού κόμη και με τον γάμο της έγινε βασίλισσα της Δανίας.

## Βιογραφία
Ήταν κόρη του Δανού κόμη Τούργκοτ Φάγκερσκιντ και της Τοργκούννα. Αδελφός της ήταν ο Σβεντ Τρούγκοτσεν. Ο πάππος της Ουλβ Γκαλίσιεφαρερ της *Ιστορίας (saga) των Κνύτλινγκα* έγινε διάσημος ως προσκυνητής στον Άγ. Ιάκωβο (Santiago) της Κομποστέλα, στην Ισπανία. Η οικογένειά της πιστεύεται ότι συνδέεται με τις οικογένειες των Βίκινγκ στο Νορθούμπερλαντ της Αγγλίας και ως βασίλισσα, περιλαμβάνεται στον κατάλογο των ευεργετών της επισκοπής του Ντάραμ. Αυτή και ο σύζυγός της είναι απόγονοι του Σβεν Α΄ της Δανίας.

Πιστεύεται ότι παντρεύτηκε τον Έρικ Α΄ πριν το 1086 και οι δύο τους έζησαν εξόριστοι στη Σουηδική Αυλή κατά τη βασιλεία του Όλαφ Α΄ της Δανίας (1086-95). Χρονογράφοι της εποχής επαινούν την ωραιότητά της και τον χαρακτήρα της. Στη Σαξονία ήταν επαινετή για την υπομονή της στις εξωσυζυγικές σχέσεις του συζύγου της, μάλιστα λέγεται ότι βοήθησε μία ερωμένη του να φτιάξει την κόμμωσή της.

## Οικογένεια
Παντρεύτηκε πριν το 1086 τον Έρικ Α΄ των Έστριντσεν βασιλιά της Δανίας. Δεν απέκτησαν απογόνους.

## Παραπομπές


## Πηγές
* Artiklen Bodil i Dansk Biografisk Leksikon
* Bodil ( – 1103) i Dansk Kvindebiografisk Leksikon

Κατηγορία:Δανοί ευγενείς
Κατηγορία:Βασίλισσες της Δανίας
Γκούννχιλντρ Σβέινσνταττιρ

Η **Γκούννχιλντ**, Νορβηγ. Gunnhildr Sveinsdóttir ή εσφαλμένα Γκούντα/Γκύντα Χάραλντσνταττιρ (απεβ. π. 1060) από τον Οίκο Χλάντιρ (κομήτων του Λάντε) ήταν κόρη του κόμη και συγκυβερνήτη της Νορβηγίας και με τους γάμους της έγινε -σύμφωνα με την παραδοσιακή άποψη- πρώτα βασίλισσα της Σουηδίας και μετά της Δανίας. Οι πηγές είναι τόσο συγκεχυμένες, ώστε αρκετοί ιστορικοί της εποχής μας πιστεύουν ότι υπέρξαν δύο βασίλισσες με το όνομα αυτό, της Σουηδίας και της Δανίας αντίστοιχα. Μερικές φορές αποκαλείται Γκούντε ή Γκύριντγιε, αλλά αυτό μάλλον από λάθος με την κόρη της Γκύντα της Σουηδίας, που είναι επίσης γνωστή με το όνομα της μητέρας της Γκούννχιλντρ.

## Βιογραφία
Σύμφωνα με τον *Κύκλο του κόσμου (Heimskringla)* του Σνόρρι Στούλουσον (π. 1230) και την *Ιστορία (saga) των Κνύτλινγκα* (δεκαετία του 1250) ήταν κόρη του Σβεν Χάακονσσον κόμη & συγκυβερνήτη της Νορβηγίας και της Χόλμφριντ, κόρης (ή αδελφής) του Όλοφ Σκότκονουνγκ της Σουηδίας. Αδελφός (ή θείος) της ήταν ο Έμουντ ο Παλαιός της Σουηδίας και αδελφή της ήταν η Σίγκριντ, σύζυγος του μεγιστάνα Άσλακ Έρλινγκσσον.

## Παραπομπές


## Πηγές
* Adam av Bremen (1984), Historien om Hamburgstiftet och dess biskopar. Stockholm: Proprius. Libris 7604979. ISBN 91-7118-447-3
* Blomberg, Assar (1916), Några anteckningar om Gudhems Församling i Västergötland (Some notes of the congregation of Gudhem in Västergötland). A J Lindgrens Boktryckeri.
* Gillingstam, Hans, ”Gunhild”, Svenskt biografiskt lexikon [4] Accessed 27 November 2012.
* Henrikson, Alf (1989), Dansk historia (Danish history). Stockholm: Bonnier.

Κατηγορία:Σουηδοί ευγενείς
Κατηγορία:Δανοί ευγενείς
Κατηγορία:Βασίλισσες της Δανίας
Ελισάβετ του Χόλσταϊν-Ρέντσμπουργκ

H **Ελισάβετ**, γερμ. Elisabeth (περ. 1300 - πριν το 1340) από τον Οίκο του Σάουμπουργκ ήταν κόρη του κόμη του Χόλσταϊν-Ρέντσμπουργκ και με τον πρώτο γάμο της έγινε δούκισσα της Σαξονίας και αντιβασίλισσα της Σαξονίας-Λάουενμπουργκ κατά την ανηλικιότητα του γιου της. Με τον δεύτερο γάμο της έγινε σύζυγος του διαδόχου και συμβασιλιά της Δανίας.

## Βιογραφία
Ήταν η δεύτερη κόρη του Ερρίκου Α΄, κόμη του Χόλσταϊν-Ρέντσμπουργκ και της Χάιλβιγκ, κόρης του Φλόρις, κόμη του Μπρόνκχορστ. Αδελφή της ήταν η Αδελαΐδα, μητέρα του Βάλντεμαρ Γ΄ της Δανίας. 

Ο πρώτος της σύζυγος απεβίωσε σε πόλεμο με το Χόλσταϊν. Ο δεύτερος γάμος της ήταν με τον Ερρίκο, διάδοχο της Δανίας, γιο του Χριστόφορου Β΄ της Δανίας. Ο τελευταίος ήταν εχθρός του αδελφού της Γεράρδου Γ΄, κόμη του Χόλσταϊν-Ρέντσμπουργκ.

## Οικογένεια
Παντρεύτηκε πρώτα περί το 1315 τον Ιωάννη Β΄ των Ασκάνια, δούκα της Σαξονίας-Λάουενμπουργκ και είχε τέκνα:
* Αλβέρτος Β΄ 1315-1343, δούκας της Σαξονίας-Λάουενμπουργκ 

Το 1322 απεβίωσε ο Ιωάννης Β΄ και η Ελισάβετ έκανε το 1330 δεύτερο γάμο με τον Έρικ των Έστριντσεν, συμβασιλιά της Δανίας. Δεν απέκτησαν απογόνους και ο γάμος λύθηκε το επόμενο έτος.

## Παραπομπές


## Πηγές
* Eduard Wippermann, Kurze Staatsgeschichte der Herzogthümer Schleswig und Holstein, p. 61 Online

Κατηγορία:Οίκος του Σάουμπουργκ
Κατηγορία:Βασίλισσες της Δανίας
Αδελαΐδα του Χόλσταϊν-Ρέντσμπουργκ

Η **Αδελαΐδα**, γερμ. Adelheid (1299 - 1350) από τον Οίκο του Σάουμπουργκ ήταν κόρη του κόμη του Χόλσταϊν-Ρέντσμπουργκ και με τον γάμο της έγινε δούκισσα του Σλέσβιχ.

## Βιογραφία
Ήταν η πρώτη κόρη του Ερρίκου Α΄, κόμη του Χόλσταϊν-Ρέντσμπουργκ και της Χέλβιγκ, κόρης του Φλόρις, κόμη του Μπρόνκχορστ. Αδελφή της ήταν η Ελισάβετ, σύζυγος του Έρικ των Έστριντσεν, διαδόχου και αντιβασιλιά της Δανίας.

Μία πηγή δίνει το έτος γέννησής της: 1299 στο Ρέντσμπουργκ του Ρέντσμπουργκ-Εκερνφέρντε, στο Σλέσβιχ-Χόλσταϊν της Γερμανίας. Ο γιος της και ο γαμπρός της έγιναν βασιλείς της Δανίας.

## Οικογένεια
Παντρεύτηκε το 1313 τον Ερρίκο Β΄ δούκα του Σλέσβιχ (1288-1325) και είχε τέκνα:
* Βάλντεμαρ Γ΄ 1314-1364, βασιλιάς της Δανίας, Βάλντεμαρ Ε΄ ως δούκας του Σλέσβιχ
* Χέλβιγκ 1320-1374, παντρεύτηκε τον Βάλντεμαρ Δ΄ των Έστριντσεν, βασιλιά της Δανίας

## Παραπομπές


## Πηγές
* "Adelaide, of Holstein-Rendsburg". We Relate. Retrieved 28 February 2015.

Κατηγορία:Οίκος του Σάουμπουργκ
Κατηγορία:Γερμανίδες κόμισσες
Κατηγορία:Γερμανίδες δούκισσες
Ίζημα (αποσαφήνιση)

Ο όρος **ίζημα** μπορεί να αναφέρεται: 

* Ίζημα (γεωλογία)
* Ίζημα (χημεία)
Touch Me

Το "**Touch Me**" είναι τραγούδι του αμερικάνικου ροκ συγκροτήματος The Doors το οποίο συμπεριλήφθηκε στον τέταρτο δίσκο του συγκροτήματος με τίτλο *[[The Soft Parade]]*. Γράφτηκε από τον κιθαρίστα Ρόμπι Κρίγκερ, το οποίο αρχικά ονομαζόταν "Hit Me" λόγω των συχνών καβγάδων του Κρίγκερ με την κοπέλα του.  Κυκλοφόρησε και σε single το οποίο σημείωσε επιτυχία, νούμερο 3 στην Αμερική και νούμερο 1 στον Καναδά.  

Στο τέλος του κομματιού, ο Τζιμ Μόρισον λέει "*Stronger than dirt*, η οποία ήταν αναφορά στην διαφήμιση *Ajax*.

## Μέλη
**Οι Doors**
* **[[Τζιμ Μόρισον]]***φωνητικά*, *maracas*
* **[[Ρέι Μάνζαρεκ]]***πλήκτρα, τσέμπαλο*
* **[[Ρόμπι Κρίγκερ]]***κιθάρα*
* **[[Τζον Ντένσμορ]]***τύμπανα*

***Συμέτειχαν επίσης***:
* **Χάρβεϊ Μπρουκς***μπάσο*
* **Πολ Χάρις***ορχήστρες*
* **Κέρτις Έιμι***σαξόφωνο (σόλο)*

## Θέσεις τσαρτ
***Touch Me*** *(σινγκλ)*

***Επίσημη κυκλοφορία: [[Δεκέμβριος]] [[1968]]***

## Βραβεία
***Touch Me*** *(σινγκλ)*

** Ηνωμένες Πολιτείες (*RIAA Certification*): *χρυσός*

## Παραπομπές


## Εξωτερικοί σύνδεσμοι
*Lyrics of this song at MetroLyrics

Κατηγορία:Τραγούδια των The Doors
Κατηγορία:Τραγούδια του 1968
Κατηγορία:Singles του 1968
Ουίλιαμ Μπάκλαντ

Ο **Ουίλιαμ Μπάκλαντ** (αγγλικά:*William Buckland*, 12 Μαρτίου 1784 - 14 Αυγούστου 1856) ήταν Άγγλος θεολόγος. Ήταν επίσης γεωλόγος και παλαιοντολόγος. Έκανε την πρώτη πλήρη καταγραφή στην ιστορία ενός απολιθωμένου δεινοσαύρου, τον οποίο ονόμασε Μεγαλόσαυρο Σε μια εργασία του απέδειξε ότι το σπήλαιο Κίρκντειλ ήταν μια προϊστορική φωλιά ύαινας, για την οποία του απονεμήθηκε το μετάλλιο Κόπλεϊ. Οι υπόλοιποι επιστήμονες τον επαινούσαν για τον τρόπο με τον οποίο μπορούσε να αναδημιουργήσει παλαιά γεγονότα και περιβάλλοντα μέσω της επιστημονικής του ανάλυσης. Πρωτοστάτησε στη χρήση απολιθωμένων κοπράνων για την αναδημιουργία οικοσυστημάτων, επινοώντας τον όρο κοπρόλιθος.

Ο Buckland ακολουθούσε τη Θεωρία του Χάσματος, των δύο βιβλικών διηγήσεων της *Γένεσις,* σαν δύο εντελώς ξεχωριστά επεισόδια δημιουργίας. Προέκυψε ως ένας τρόπος για να συμβιβαστεί η βιβλική διήγηση με ανακαλύψεις στη γεωλογία που υποδήλωναν ότι η γη ήταν πολύ παλιά. Νωρίς στη σταδιοδρομία του, ο Μπάκλαντ πίστευε ότι είχε βρει στοιχεία για τη βιβλική πλημμύρα, αλλά αργότερα είδε ότι η θεωρία των παγετώνων του Λουί Αγκασίζ έδωσε μια καλύτερη εξήγηση και διαδραμάτισε σημαντικό ρόλο στην προώθησή της.

## Παραπομπές


Κατηγορία:Βρετανοί θεολόγοι
Κατηγορία:Βρετανοί γεωλόγοι
Κατηγορία:Παλαιοντολόγοι
Βούλα Κοζομπόλη

Η **Σταυρούλα Κοζομπόλη** περισσότερο γνωστή ως **Βούλα Κοζομπόλη** (γεννημένη στις 14 Ιανουαρίου 1974) είναι Ελληνίδα παίκτρια της υδατοσφαίρισης. Επίσης είναι ολυμπιονίκης ως μέλος της εθνικής ομάδας της Ελλάδας. 

Η Κοζομπόλη κέρδισε το ασημένιο μετάλλιο στους Ολυμπιακούς Αγώνες 2004.  

Εκτός από τους Ολυμπιακούς, έχει και άλλες διακρίσεις ως μέλος της εθνικής ομάδας. Ως μέλος της εθνικής ομάδας κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης 2005 στο Κίρισι. 

Ήταν η πρώτη σκόρερ (με 12 τέρματα, όσα σκόραρε και η Τάνια ντι Μάριο) στο Παγκόσμιο Πρωτάθλημα Υδατοσφαίρισης Γυναικών του 2004 στο Λονγκ Μπιτς, όπου η Ελλάδα τερμάτισε 6η.

Τον Μάρτιο του 2014 η Βούλα Κοζομπόλη εξελέγη πρόεδρος του συλλόγου Ελλήνων Ολυμπιονικών  και τον Φεβρουάριο του 2018 επανεξελέγη για τρίτη συνεχόμενη θητεία 

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Γλυφάδας
Κατηγορία:Έλληνες αργυροί Ολυμπιονίκες
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2004)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιρίστριες Εθνικής Ελλάδας
Ελισάβετ Ελένη φον Φίερεγκ

Η **Ελισάβετ-Ελένη**, γερμ. Elizabet-Helene von Vieregg (4 Μαΐου 1679 - 27 Ιουνίου 1704) από τον Οίκο του Φίερεγκ ήταν κόρη υπουργού της Πρωσίας και με τον γάμο της έγινε βασίλισσα της Δανίας. Ο άνδρας της ήταν δίγαμος.

## Βιογραφία
Ήταν κόρη του Άνταμ-Όττο φον Φίερεγκ από το Μεκλεμβούργο, υπουργού της Πρωσίας και πρέσβη της στην Κοπεγχάγη το διάστημα 1698-1706.

Η Ελισάβετ-Ελένη έγινε κυρία των τιμών της Σοφίας Εδβίγης πριγκίπισσας της Δανίας, κόρης του Χριστιανού Ε΄ της Δανίας. Το ίδιο έτος (1699) σχετίστηκε με τον Φρειδερίκο (Δ΄), αδελφό της Σοφίας-Χέντβιχ, ο οποίος το έτος αυτό διαδέχθηκε τον πατέρα του.

Η σχέση ήταν αρχικά μυστική, αλλά ανακαλύφθηκε το 1701, όταν ένα γράμμα του πατέρα της -στο οποίο υπερασπιζόταν τη σχέση τους- δημοσιοποιήθηκε. Το 1703 παντρεύτηκε μυστικά τον Φρειδερίκο Δ΄ της Δανίας, που έτσι έγινε δίγαμος, καθώς η σύζυγός του Λουίζα του Μεκλεμβούργου-Γκύστρο ζούσε. Ο βασιλιάς της έδωσε την ιδιοκτησία Άντφορσκοφ και τον τίτλο της κόμισσας του Άντφορσκοφ. Οι εκκλησιαστικές αρχές δεν το είχαν απαγορεύσει, καθώς δεχόταν τη βιβλική πολυγαμία των Εβραίων πατριαρχών.

Γέννησε τον Φρειδερίκο και απεβίωσε στη γέννα. Ο Φρειδερίκος Δ΄ της έκανε επιτηδευμένη δημόσια κηδεία. Έπειτα από το τέλος της αντικαταστάθηκε ως βασιλική ερωμένη από την Καρλόττα Ελένη φον Σίντελ, κυρία των τιμών.

## Οικογένεια
Παντρεύτηκε ως δεύτερη σύζυγος τον Φρειδερίκο Δ΄ των Όλντενμπουργκ βασιλιά της Δανίας. Ο γάμος ήταν μοργανατικός και ο άνδρας της έγινε δίγαμος, καθώς ήταν ταυτόχρονα νυμφευμένος με τη Λουίζα του Μεκλεμβούργου-Γκύστρο. Η Ελισάβετ-Ελένη είχε τέκνο:
* Φρειδερίκος Γκύλντενλεβε 1704-1705.

## Πηγές
* Dansk biografisk leksikon

## Παραπομπές σε πηγές

Κατηγορία:Δανοί ευγενείς
Κατηγορία:Κυρίες Επί Των Τιμών
Κατηγορία:Κόμισσες της Δανίας
Κατηγορία:Βασιλικές ερωμένες